recursal/SuperWikiNEXT-32B huggingface dataset:
Prípona **-óza** sa využíva v biochémii na tvorbu názvov cukrov. Táto latinská prípona znamená napríklad „plný (niečoho)" alebo „ako (niečo)". Existujú rôzne spôsoby, ako pomenovať cukry konkrétnejšie.

Existujú nasledovné teórie ohľadne pôvodu prípony -óza: 

1. Odvodená z glukózy, dôležitej hexózy, ktorej názov pochádza z greéckeho γλυκύς = „sladký"
2. Odvodená zo sacharózy, ktorej názov pochádza z latinského *sucrum* = „cukor" a bežnej latinskej prípony na tvorbu prídavných mien -*ōsus*; latinské *sucrosus* by znamenalo „cukrové"

Mnosacharidy
------------

Monosacharidy, najjednoduchšie cukry, sa dajú pomenovať podľa počtu uhlíkových atómov v každej molekule cukru. Pentóza je päťuhlíkový monosacharid, zatiaľ čo hexóza je šesťuhlíkový monosacharid. Aldehydové monosacharidy sa nazývajú aldózy a ich názvy končia koncovkou **-óza**, ketónové monosacharidy sa nazývajú ketózy a ich názvy končia koncovkou **-ulóza**. Tieto dva spôsoby pomenovanie je možné medzi sebou ľubovoľne kombinovať. Napríklad glukóza patrí medzi aldohexózy (má šesť uhlíkov a aldehydovú skupinu), zatiaľ čo ribulóza je ketopentóza (má päť uhlíkov a ketónovú skupinu). 

Okrem lineárneho reťazca tvoria sacharidy aj cyklické štruktúry. Sacharidy, ktoré tvoria päťčlenný kruh, sa všobecne nazývajú furanózy, zatiaľ čo sacharidy tvoriace šesťčlenný kruh sa všeobecne nazývajú pyranózy.

Oligosacharidy a polysacharidy
------------------------------

Zložitejšie cukry, ako disacharidy a polysacharidy, sú pomenovávané podľa ich vlastností. Laktóza, disacharid prítomný v mlieku, je pomenovaný podľa latinského slova pre mlieko spojeného s koncovkou pre cukor - jej názov teda znamená „mliečny cukor." Polysacharid tvoriaci rastlinný škrob sa nazýva amylóza, alebo „škrobový cukor," z latinského amylum (škrob).

Referencie
----------

1. 1 2 3   *Biochémia* [online]. webcache.googleusercontent.com, [cit. 2021-07-15]. Dostupné online.
2. ↑  ose | Define -ose at Dictionary.com
3. 1 2  KOPLÍK, Richard. *Prof. Dr. Ing.* [online].. Dostupné online.
4. ↑  CHEMISTRY (IUPAC), The International Union of Pure and Applied. *IUPAC - aldoses (A00213)* [online]. goldbook.iupac.org, [cit. 2021-07-18]. DOI: 10.1351/goldbook.A00213. Dostupné online.
5. ↑  CHEMISTRY (IUPAC), The International Union of Pure and Applied. *IUPAC - ketoses (K03387)* [online]. goldbook.iupac.org, [cit. 2021-07-18]. DOI: 10.1351/goldbook.K03387. Dostupné online.
6. ↑  CHEMISTRY (IUPAC), The International Union of Pure and Applied. *IUPAC - furanoses (F02559)* [online]. goldbook.iupac.org, [cit. 2021-07-18]. DOI: 10.1351/goldbook.F02559. Dostupné online.
7. ↑  CHEMISTRY (IUPAC), The International Union of Pure and Applied. *IUPAC - pyranoses (P04957)* [online]. goldbook.iupac.org, [cit. 2021-07-18]. DOI: 10.1351/goldbook.P04957. Dostupné online.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku -ose na anglickej Wikipédii.*
Prekrojený chlieb panettone
**Panettone** je taliansky sladký chlieb pôvodom z Milána (v milánskom dialekte sa mu hovorí *paneton*), ktorý sa v Taliansku zvyčajne podáva na Vianoce. Počas vianočných sviatkov je dnes panettone tradičný aj vo viacerých krajinách Južnej Ameriky.

Panettone má tvar kupoly a je zvyčajne 12 až 15 cm vysoký (pokiaľ váži 1 kg). Do cesta sa bežne pridáva kandizovaný pomaranč, citrónová kôra a (suché) hrozienka. Panettone môže byť aj bez prísad alebo napríklad s čokoládou. Podáva sa nakrájaný na vertikálne kúsky spoločne s teplými nápojmi alebo sladkým vínom či likérmi ako amaretto. V niektorých talianskych regiónoch sa podáva s *crema di mascarpone*, niekedy so zabaione.

História
--------

Na začiatku 20. storočia dvaja milánski pekári začali s výrobou panettone vo veľkom. V roku 1919 začal Angelo Motta s výrobou svojej typickej značky pečiva. Bol to tiež Motta, kto zrevolucionalizoval tradičný panettone a dal mu kopulovitý tvar vďaka trojitému kysnutiu cesta (asi 20 hodín), čím docielil aj typické ľahké štruktúry cesta. Recept okolo roku 1925 prevzal ďalší pekár, Gioacchino Alemagna, ktorý taktiež začal s výrobou vlastnej značky panettone, ktorá existuje dodnes. Konkurencia oboch pekárov pomohla priemyselnej výrobe panettone. Výsledkom ostrej konkurencie bolo to, že na konci 2. svetovej vojny bolo panettone tak lacné, že sa stalo najobľúbenejšou vianočnou sladkosťou v krajine. Talianski imigranti do Argentíny, Brazílie a Peru so sebou priniesli svoju lásku k panettone.

Firma Nestlé kúpila na konci deväťdesiatych rokov obe značky, ale Bauli, talianska pekárska spoločnosť z Verony, od Nestlé značky Motta a Alemagna odkúpila.

Referencie
----------

1. ↑  Cherubini, Francesco (1841) *Vocabolario milanese-italiano*, Vol. 3, p. 164.
2. ↑  Saatchi. *Bauli: pandoro, panettone, colomba, dolci a lievitazione naturale, merende, cioccolato* [online]. Bauli.it, [cit. 2012-09-14]. Dostupné online. Archivované 2012-08-13 z originálu.
3. ↑  Shaun Weston. *News | Bauli acquires Motta and Alemagna from Nestlé* [online]. FoodBev.com, 2009-08-01, [cit. 2012-09-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Panettone**

Zdroj
-----

*Tento článok je čiastočný alebo úplný preklad článku Panettone na českej Wikipédii.*
**Branovský potok** alebo **Klokočov** je potok v Podunajskej pahorkatine, na území okresu Nové Zámky. Je to ľavostranný prítok Starej Žitavy, meria 13,5 km a je tokom V. rádu.

Prameň
------

Preteká Hronskou pahorkatinou, pramení v časti Bešianska pahorkatina, juhovýchodne od obce Veľké Lovce pod kótou 190,2 m n. m. v nadmorskej výške cca 162 m n. m. V obdobiach s dostatkom zrážok tečie od samoty Mariánska Čeľaď (cca 210 m n. m.) tri km severnejšie.

Opis toku
---------

Najprv tečie severojužným smerom, sprava priberá krátky prítok (154,0 m n. m.) z oblasti Godova, zľava občasný Hastrgáň a preteká obcou Čechy. Za obcou napája rovnomennú vodnú nádrž, stáča sa viac juhojuhozápadným smerom a tečie cez obec Semerovo. Oblúkom sa stáča na severozápad, za obcou napája rovnomennú vodnú nádrž a mení smer toku na západojuhozápad. Z pravej strany priberá významný Lovčiansky potok (126,4 m n. m.), preteká obcou Branovo a koryto sa vlní. Severne od obce Dvory nad Žitavou ústi v nadmorskej výške 112,6 m n. m. do Starej Žitavy.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-10-06]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-10-06]. Dostupné online.
3. ↑   *Mapový portál HIKING.SK* [online]. Denník N, [cit. 2023-10-06]. Dostupné online.

| * z
* d
* u
Vodné toky v povodí Starej Žitavy |
| --- |
| *Stará Žitava* → *Stará Nitra* → *Váh* → *Dunaj* |
| Vodné toky | 
* Abovský kanál
* Bohatský kanál
* **Branovský potok**
* Dvorský kanál
* Hastrgáň
* Kuzmov jarok
* Lagáň
* Lovčiansky potok
* Michalovo
* Michalovský kanál
* Mikulášsky kanál
* Mlynský kanál
* Pribetský kanál
* Sarcov potok
* Staničný kanál
* **Stará Žitava**
* Tehelný kanál
* Turecký kanál
* Veterník
* Vlkanovský kanál

 |
| Vodné plochy | 
* Vodná nádrž Branovo
* Češiansky rybník
* Vodná nádrž Semerovo

 |
**Avast** je antivírusový program k dispozícii zadarmo od spoločnosti AVAST Software, spoločnosti so sídlom v Česku, ktorý bol prvý raz uvedený na trh v roku 1988. 

Program je k dispozícii vo viac ako 20 jazykoch a je jedným z najpopulárnejších „freeware" antivírusových aplikácií. Program pred rokmi vyvolal rozruch, keď hneď pri vstupe do porovnávacieho testu Virus Bulletin dokázal poraziť mnoho antivírov zvučných mien a onedlho potom ako prvý v histórii detegoval 100% vírusov vo všetkých kategóriách. Verzia avast! Free Edition je poskytovaná zadarmo. Avast! antivírus má na svete viac ako 400 miliónov používateľov. 

Taktiež je jediný antivírus, ktorý vo svojej free verzii obsahuje aj Webový-štít (teda kontrolu webových stránok v reálnom čase). Medzi ďalšie funkcie patrí napríklad : WebRep (panel nainštalovaný v prehliadači, ktorý zobrazí reputáciu stránky, na ktorej sa nachádzate), Sandbox (pri podozrivých súboroch sa opýta na spustenie v sandboxe - čiže v nejakej "bubline" mimo ukladania na disk). Tento antivírus vyhráva mnohé antivírové testy a umiestňuje sa na pozícii ADVANCED + , ADVANCED v testoch AV COMPARATIVES. Pred nedávnom spustil novinku - bezpečný prehliadač Avast SafeZone Browser.
Uhol o hodnote 1 radián odpovedá takej vzdialenosti, kedy dĺžka kružnicového oblúku je rovná polomeru kružnice.
Hodnoty niektorých bežných uhlov vyjadrené v radiánoch.
**Radián** (značka **rad**) je v sústave SI jednotka rovinného uhla. Patrí medzi odvodené jednotky SI.

Definícia radiánu je nasledovná:[chýba zdroj]

*Radián je rovinný uhol, ktorý s vrcholom v strede kružnice vytína na obvode tejto kružnice oblúk dĺžky rovnajúcej sa jej polomeru*.
Keďže obvod kružnice je {\displaystyle 2\pi r}, plný uhol má veľkosť {\displaystyle 2\pi } radiánov. Keďže plný uhol má 360 °, jeden radián odpovedá {\displaystyle {\frac {360^{\circ }}{2\pi }}}, teda približne 57,3 °.

Radián je bezrozmerný, lebo 1 rad = m·m–1 = 1. Je ale užitočné rozlišovať medzi bezrozmernými hodnotami rôzneho druhu, takže sa v praxi používa symbol "rad", kdekoľvek to je vhodné. Ak nie sú explicitne udané jednotky uhlov, vo vedeckej teórii i praxi sa predpokladá použitie oblúkovej miery, teda hodnoty uhlov sú v radiánoch. Uhly v stupňoch sa odlišujú používaním symbolu *°* (stupeň).

Príkladom odvodenej jednotky obsahujúcej radián je uhlová rýchlosť, ktorá má rozmer {\displaystyle rad.s^{-1}}, resp. len {\displaystyle s^{-1}}. Uhlová rýchlosť udáva rýchlosť otáčania.

Referencie
----------

1. ↑  M. BILLICH - M. TRENKLER. *Zbierka úloh z geometrie*. Ružomberok: Pedagogická fakulta Katolíckej univerzity, 2013, [cit. 2013-03-08]. ISBN 978-80-561-0058-5.

| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
**Ephraim Longworth** (\* 2. október 1887, Haliwell, Bolton – † 7. január 1968, Liverpool) bol anglický futbalista, ktorý hral za Liverpool na začiatku dvadsiateho storočia. Bol jedným z najväčších hráčov Liverpoolu a bol vôbec prvým kapitánom anglickej reprezentácie, ktorý hral za Liverpool.

Život a hráčska kariéra
-----------------------

Longworth sa narodil v Halliwell, Bolton, Lancashire, Anglicko. V roku 1908 sa pripojil k Bolton Wanderers, ktorý pôsobil v prvej divízii Lancashire Combinational a potom sa presťahoval do Londýna, kde podpísal zmluvu s klubom Leyton, ktorý pôsobil v Southern League. Práve tu si tréner Liverpoolu Tom Watson všimol jeho potenciál a podpísal s ním v roku 1910 zmluvu. Debutoval 19. septembra 1910 v zápase Football League First Division na štadióne Bramall Lane v Sheffielde, ale Liverpool prehral 2:0 nad Sheffield United.

Longworth sa objavil 371-krát v červenom drese  a strelil za Liverpool 5 gólov. Svoju aktívnu hráčsku kariéru ukončil až keď mal 40 rokov.

Počas svojho pôsobenia na Anfield Longworth vyhral ligové tituly v sezónach 1921/22 a 1922/23. Taktiež nastúpil na finále FA Cupu 1-0 v roku 1914, keď porazil Burnley pred zrakom vládnucého kráľa Juraja V. 

Longworthov posledný zápas prišiel 17,5 roka po jeho debute za klub, keď 21. apríla 1928 prehral na štadioné St Andrews nad Birminghamom 2:0  Po odchode do futbalového dôchodku v roku 1928 Longworth zostal v Liverpoole ako tréner. Ephraim zomrel v roku 1968 a je považovaný za legendu Liverpoolu. V roku 2006 sa Longworth vo fanúšikovskej ankete s názvom „100 hráčov, ktorí šokli The Kop" umiestnil na 72. mieste.

Podrobnosti o kariére
---------------------

* Liverpool LFC (1910 – 1928) 371 zápasov 2 tituly v lige (1921/22,1922/23), (posledný zápas odohral ako 40-ročný)
* Anglicko (1920 – 1923) 5 zápasov (Ephraim bol tiež kapitánom svojej krajiny, prvý hráč Liverpoolu, ktorý to dokázal)

Referencie
----------

1. ↑  WHITE, Marc. *101 Things You May Not Have Known About Liverpool*. [s.l.] : Barnes & Noble, 2012. ISBN 9781909143746. S. 38.
2. ↑   *Matchdetails from Sheffield United - Liverpool played on Monday 19 September 1910 - LFChistory - Stats galore for Liverpool FC!* [online]. www.lfchistory.net, [cit. 2023-08-09]. Dostupné online.
3. 1 2 3  METCLAF, Mark. *Bright Red: The Liverpool-Manchester United Matches*. [s.l.] : Amberley Publishing, 2012. ISBN 1445606232. S. 45.
4. ↑  MACFARLANE, Andy. *1914 FA Cup Final: Burnley 1 Hold On Against Liverpool 0* [online]. History Of Soccer, 2022-08-23, [cit. 2023-08-09]. Dostupné online. (po anglicky)
5. ↑  WILLIAMS, John. *Liverpool Football Club - The Biography*. [s.l.] : Mainstream Publishing, 2011. ISBN 9781845969578. S. 176.
6. ↑   *100 Players Who Shook The Kop (2006)* [online]. Liverpool FC Wiki, [cit. 2023-08-09]. Dostupné online. (po anglicky)
**Jeffrey Lionel Dahmer** (\* 21. máj 1960, Milwaukee – † 28. november 1994, Portage), tiež známy ako **Kanibal z Milwaukee** alebo **Monstrum z Milwaukee**, bol americký sériový vrah a sexuálny delikvent, ktorý v rokoch 1978 až 1991 zabil a rozštvrtil sedemnásť mužov. Mnohé z jeho neskorších vrážd zahŕňali nekrofíliu, kanibalizmus a trvalé uchovávanie častí tela – zvyčajne celej alebo časti kostry.

Hoci mu diagnostikovali hraničnú poruchu osobnosti, schizotypovú poruchu osobnosti (StPD) a psychotickú poruchu, na súde sa zistilo, že je právne príčetný. Bol odsúdený za pätnásť zo šestnástich vrážd, ktoré spáchal vo Wisconsine a 17. februára 1992 bol odsúdený na pätnásť trestov odňatia slobody na doživotie. Neskôr bol odsúdený na šestnásty trest odňatia slobody za ďalšiu vraždu spáchanú v Ohiu v roku 1978.

28. novembra 1994 bol dobitý na smrť Christopherom Scarverom, spoluväzňom v Columbia Correctional Institution v Portage, Wisconsin.

Referencie
----------

1. ↑  NAST, Condé. *Jeffrey Dahmer’s Inferno* [online]. Vanity Fair, 1991-11-01, [cit. 2023-06-28]. Dostupné online. (po anglicky)
2. ↑  MASTERS, Brian. *The shrine of Jeffrey Dahmer*. [s.l.] : [London] : Coronet, 1993. Dostupné online. ISBN 978-0-340-59194-9.
3. ↑  NORRIS, Joel. *Jeffrey Dahmer*. [s.l.] : Windsor Publishing Corporation, 1992. Google-Books-ID: mDekPAAACAAJ. Dostupné online. ISBN 978-1-55817-661-4. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Jeffrey Dahmer**

Autoritné údaje: * BnF: 12318229c
* GND: 119123045
* ISNI: 0000 0001 1590 254X
* LCCN: n92014113
* NK ČR: jn20031204011
* VIAF: 6584207
* WorldCat: lccn-n92014113
**Morris** „**Moe**" **Szyslak** (v českom znení „**Vočko**") je fiktívna postava zo seriálu Simpsonovci. V originálnom znení postavu dabuje Hank Azaria. 

Je ilegálnym prisťahovalcom z Holandska a majiteľom svojho baru (Moe's Tavern), kde pracuje ako barman. Tu zároveň často býva a diskutuje s pravidelnými zákazníkmi: Barneym Gumblom, Homerom Simpsonom, Lennym a Carlom. Je najškaredším obyvateľom Springfieldu, z čoho má komplexy a niekoľkokrát sa pokúsil o samovraždu. V prvých sériach seriálu bol často obeťou Bartových telefonátov, v ktorých si z neho robí srandu.

Povaha
------

Vočko je vykreslený so všeobecne nepríjemnou povahou: má krátku, prudkú, povahu, hrubý a nediplomatický spôsob vyjadrovania a náladu, ktorá rýchlo kolíše medzi hnevom, ľahostajnosťou a samovražedným zúfalstvom (posledná z týchto vlastností sa v neskorších epizódach seriálu prejavovala výraznejšie). Má každoročnú vianočnú tradíciu pokusov o samovraždu, ale jeho pokusy sú vždy komické a končia neúspešne (napríklad pristátie na teplovzdušnom balóne po skoku z lietadla) a na samovražednú linku už volal toľkokrát, že mu zablokovali číslo.

Je ľahko podrážditeľný a často ohrozuje návštevníkov svojho baru brokovnicou, ktorú má za pultom. Je tiež dôverčivý a nekonečné množstvo Bartových úspešných žartovných telefonátov do jeho baru ho obzvlášť rozčuľuje. 

Občas sa však tiež ukáže, že má sentimentálnu a starostlivú stránku osobnosti, napríklad predčíta chorým deťom a bezdomovcom, hoci je ohľadom takého správania tajnostkársky. V interakciách s rôznymi priateľkami sa u neho tiež prejavuje skutočná obetavosť a láskavosť (a tiež neobvyklé zlepšenie jeho nálady), hoci sa nevyhnutne objavujú negatívne prvky jeho osobnosti, ktoré všetko kazia.

Externé odkazy
--------------

* Moe na stránke *Simpsonovci.com*

  


| * z
* d
* u
Postavy seriálu Simpsonovci |
| --- |
| Rodina Simpsonovcov | 
* Homer Simpson
* Marge Simpsonová
* Bart Simpson
* Lisa Simpsonová
* Maggie Simpsonová
* Abraham Simpson
* Patty a Selma Bouvier
* Mona Simpson

 |
| Ostatní v Springfielde | 
* Barney Gumble
* Ned Flanders
* Professor Frink
* Julius Hibbert
* Reverend Timothy Lovejoy
* Apu Nahasapeemapetilon
* Joe Quimby
* Moe Szyslak
* Clancy Wiggum

 |
| Springfieldská jadrová elektráreň | 
* Montgomery Burns
* Carl Carlson
* Lenny Leonard
* Waylon Smithers

 |
| Springfieldská základná škola a deti | 
* Edna Krabappel
* Elizabeth Hoover
* Milhouse Van Houten
* Martin Prince
* Nelson Muntz
* Seymour Skinner
* Sherri and Terri
* Ralph Wiggum

 |
| Zločinci | 
* Snake Jailbird
* Kang a Kodos
* Sideshow Bob
* Fat Tony

 |
| Rodiny | 
* Simpsonovci
* Flandersovci
* Van Houtenovci
* Wiggumovci

 |
| Rôzne | 
* Opakujúce sa postavy
* Fiktívne postavy
* Jednorázové postavy
* Zvieratá
* Znelka seriálu Simpsonovci

 |
Súradnice: 48°08′48″S 17°09′00″V﻿ / ﻿48,146698°S 17,149964°V﻿ / 48.146698; 17.149964

Sídlo na Bajkalskej ulici v Bratislave
**Prvú stavebnú sporiteľňu, a. s.** založili tri renomované európske bankové domy: Slovenská štátna sporiteľňa, š. p. ú. - v súčasnosti pôsobí pod názvom Slovenská sporiteľňa, a. s. , nemecká Bausparkasse Schwäbisch Hall AG a rakúska Raiffeisen Bausparkassen Managementservice und Beteiligungsges.m.b.H. - v súčasnosti pôsobí pod názvom Raiffeisen Bausparkassen Holding GmbH. Vďaka nim sa do strednej a východnej Európy dostalo stavebné sporenie, ktoré sa tu zakrátko udomácnilo. Dokázalo tak, že je jedným z najefektívnejších nástrojov financovania bytovej výstavby nielen vo vyspelých západoeurópskych ekonomikách. Prvým oficiálnym dňom, počas ktorého začala Prvá stavebná sporiteľňa, a. s. vykonávať svoju činnosť, bol 16. november 1992. 

  

Prvá stavebná sporiteľňa, a. s. bola prvou špecializovanou bankou tohto druhu v strednej a východnej Európe. Poskytuje výhodné sporenie so štátnou prémiou a úrokmi. Exkluzívnou ponukou je špeciálne sporenie pre deti s extra istotou a online Sporenie Lišiak. Popri výhodnom zhodnocovaní finančných prostriedkov ponúka aj niekoľko typov úverov, napr. na kúpu, výstavbu alebo obnovu bývania, ale aj na vybavenie domácnosti. Na financovanie opráv a rekonštrukciu bytových domov slúži špeciálny program určený pre spoločenstvá vlastníkov bytov a nebytových priestorov, bytové družstvá a iných správcov bytových objektov. Pre UNIQA poisťovňu, a.s. sprostredkuvávame niekoľko druhov výhodných poistení (napr. bytu, domu či domácnosti, kapitálové životné poistenie ale aj poistenie úveru).

Prvá stavebná sporiteľňa (od r. 1992)
-------------------------------------

* uspokojila už viac ako 2,5 milióna klientov,
* uzatvorila s nimi 4,5 milióna zmlúv o stavebnom sporení,
* klientom poskytla takmer 600-tisíc úverov na financovanie bývania,
* na bývanie poskytla celkovo viac ako 10 miliárd €.

PSS, a. s. si dlhodobo udržiava 73 % podiel na trhu stavebného sporenia.

### Zaujímavosti

* každé dve a pol minúty si u nás klienti uzatvoria novú zmluvu o stavebnom sporení,
* denne poskytneme na bývanie v priemere 1 milión €,
* takmer polovica obyvateľov Slovenska je alebo bola naším klientom,
* denne poskytneme takmer 70 úverov na financovanie bývania,
* každý siedmy bytový dom na Slovensku je obnovený z prostriedkov PSS, a. s.
* deti, ktorých rodičia využívajú sporenie Junior extra, by naplnili 6 500 školských tried.

Služby
------

* stavebné sporenie s možnosťou získania štátnej prémie
* stavebné úvery
* medziúvery bez počiatočného vkladu alebo predchádzajúceho sporenia
* úvery pre obnovu bytových domov atď.

Referencie
----------

Externé odkazy
--------------

* Oficiálne webstránky
Značka núdzového východu
**Evakuácia** (z lat. slovensky "vypratanie, vyprázdnenie") je súhrn organizačných a technických opatrení zabezpečujúcich premiestnenie osôb, zvierat a vecí  v danom poradí priority z miest ohrozených mimoriadnou udalosťou do miest, v ktorých je zabezpečené pre osoby náhradné ubytovanie a stravovanie, pre zvieratá ustajnenie a pre vecné prostriedky uskladnenie.

Evakuácia sa vzťahuje na všetky osoby v miestach ohrozených mimoriadnou udalosťou s výnimkou osôb, ktoré sa budú podieľať na záchranných prácach, riadenií evakuačných opatrení, alebo budú vykonávať inú neodkladnú činnosť na zabezpečenie minimalizácie následkov mimoriadnej udalosti.

Na Slovensku sú základné právne náležitosti evakuácie stanovené v zákonných i podzákonných normách, akými sú napr. Zákon o integrovanom záchrannom systéme č. 129/2002 Z. z. Zákon o civilnej ochrane obyvateľstva č. 42/1994 Z. z. vyhláška Ministerstva vnútra o evakuácii č. 328/2012 Z. z. a rad ďalších.

Občania sú o vyhlásení evakuácie informovaní prostredníctvom sirén varovným signálom *Všeobecná výstraha* (kolísavý tón, dĺžka 140 sekúnd) a tiesňovou informáciou v masmédiách (rádio, televízia, tlač), prípadne z mobilných rozhlasových prostriedkov .

Evakuácia alebo evakuácia sa môžu týkať
---------------------------------------

* Úrazová evakuácia (CASEVAC), evakuácia pacienta v bojových situáciách
* Pohyb na obete, postup na presun obete z pôvodného miesta do sanitky
* Núdzová evakuácia, premiestnenie osôb z nebezpečného miesta v dôsledku katastrofy alebo hroziacej vojny
* Lekárska evakuácia (MEDEVAC), evakuácia pacienta lietadlom alebo vrtuľníkom alebo dokonca vlakom

Referencie
----------

1. ↑  Čo robiť v prípade evakuácie, cokosice.sk
2. ↑  Evakuácia, zakonypreludi.sk

Pozri aj
--------

* Integrovaný záchranný systém

Externé odkazy
--------------

* Evakuácia , Ministerstvo vnútra SR – Krízové riadenie
* Civilná ochrana obyvateľstva – Evakuácia, trnavahora.sk

Zdroj
-----

*Tento článok je čiastočný alebo úplný preklad článku Evakuace na českej Wikipédii.*
**Gbeliansky potok** je menší potok v Kysuckej vrchovine v okrese Žilina.

Opis toku
---------

Potok pramení severne od obce Gbeľany, v nadmorskej výške asi 450 m n. m.. Preteká obcou a južným smerom pokračuje popod cestu II/583 a železničnú trať a pri Mojši sa spája s Kotrčinou. Svoje vody odovzdávajú rybnému koridoru Vodného diela Žilina.

Externé odkazy
--------------

* Poloha ústia na turistickej mape

| * z
* d
* u
Vodné toky v povodí Váhu (od Strečnianskeho prielomu po Kysucu a Rajčanku) |
| --- |
| 
* Breznícky potok
* Gbeliansky potok
* Chotárny potok
* Javorina
* Kotrčiná
* **Kysuca**
* Lipovec
* **Rajčanka**
* Rosinka
* Stráňavský potok
* Teplička
* Trnovka
* **Varínka**
* Všivák
* Zlatný potok

 |
| 
Súvisiace šablóny
Vodné toky v povodí Kysuce
Vodné toky v povodí Rajčanky
Vodné toky v povodí Váhu (3. časť) a (5. časť)
Vodné toky v povodí Varínky
 |

Súradnice: 49°11′50″S 18°49′36″V﻿ / ﻿49,197146°S 18,826606°V﻿ / 49.197146; 18.826606
**Triedenie zlučovaním** (merge sort) je triediaci algoritmus, netriedi na mieste.

Tento algoritmus triedenia mal veľký význam v minulosti pri triedení údajov na magnetických páskach (médium so sekvenčným prístupom), keďže vyžaduje len malé množstvo pamäte s priamym prístupom.

Asymptotická zložitosť pre priemerný aj najhorší prípad je {\displaystyle O(n\log(n))}.

Algoritmus
----------

Merge sort principiálne funguje v 3 krokoch:

1. rozdelenie zoznamu na 2 časti
2. zoradenie každej časti zvlášť
3. zlúčenie oboch častí

Jeho jednoduchý zápis by vyzeral asi takto:

```
**function** mergesort(m)
    **var** *list* left, right
    **if** length(m) ≤ 1
        **return** m
    **else**
        middle = length(m) / 2
        **for each** x **in** m **up to** middle
            add x to left
        **for each** x **in** m **after** middle
            add x to right
        left = mergesort(left)
        right = mergesort(right)
        result = merge(left, right)
        **return** result
    **end if**
```

Funkcionálny zápis tohto algoritmu vyzerá nasledovne:

```
mergeSort :: Ord a ⇒ [a] → [a]
mergeSort []  = []
mergeSort [x] = [x]
mergeSort s   = merge (mergeSort u) (mergeSort v)
                **where** (u,v) = **splitAt** (n `**div**` 2) s
                       n    = **length** s

merge :: Ord a ⇒ [a] → [a] → [a]
merge s []        = s
merge [] t        = t
merge (x:u) (y:v) = **if** x ≤ y **then** x : merge    u (y:v)
                              **else** y : merge (x:u)   v
```

| * z
* d
* u
Triediace algoritmy |
| --- |
| Teória | 
* Teória zložitosti

 |
| Triedenie výmenou | 
* Bubble sort
* Shaker sort
* Comb sort
* Gnome sort
* Quicksort
* Slowsort
* Stooge sort
* Bogosort

 |
| Triedenie výberom | 
* Selection sort
* Heapsort
* Smoothsort

 |
| Triedenie vkladaním | 
* Insertion sort
* Shell sort
* Splaysort
* Tree sort

 |
| Triedenie zlučovaním | 
* Merge sort
* Polyfázový merge sort

 |
| Triedenie rozdeľovaním | 
* Bead sort
* Bucket sort
* Burstsort
* Counting sort
* Radix sort

 |
Súradnice: 62°40′S 30°56′V﻿ / ﻿62,667°S 30,933°V﻿ / 62.667; 30.933

**Ilomantsi** je názov samosprávneho kraja a obce vo Fínsku.

Nachádza sa v oblasti Východného Fínska a je súčasťou regiónu Severnej Karélie. Populácia je 5 966 obyvateľov (31. marec 2010), oblasť pokrýva cca 3 173 km², z ktorých 409 km² pokrýva voda. Hustota obyvateľstva je 2,16 obyvateľov na km2.

Najbližším mestom je Joensuu vzdialené 72 km, vzdialenosť do hlavného mesta Helsinki je 511 km. Susediacimi samosprávnymi krajmi sú Lieksa a Joensuu. Na východe Ilomantsi zdieľa hranicu v dĺžke 100 km s ruským Karelskom. Kraj je charakterizovaný lesmi a močiarmi. Prírodná rezervácia sa rozprestiera na 250 km², najvýznamnejšie sú národné parky Petkeljärvi and Patvinsuo. Najvýznamnejšími vodnými plochami sú jazerá Koitere a Nuorajärvi a rieka Koitajoki.

K ortodoxnej cirkvi sa hlási 17,4% obyvateľstva, čo predstavuje najvyššie percento medzi fínskymi krajmi. Drevený ortodoxný kostol v Ilomantsi je najväčším vo Fínsku. Komunita je viac ako 500 rokov stará a má 1 100 členov.

Pozri aj
--------

* Bitka o Ilomantsi

Referencie
----------

1. ↑  Fínske sídla podľa počtu obyvateľov 31. 3. 2010

|  |  |
| --- | --- |
| Portal | Fínsky portál |
Sušenie látky vo vákuovom exikátore
**Exikátor** je uzatvárateľné laboratórne zariadenie používané na sušenie, poprípade aj skladovanie hygroskopických látok a látok citlivých na vlhkosť. Sušenie pomocou exikátoru sa používa najmä pri odstraňovaní drobných zvyškov vody z látky alebo pri sušení látok citlivých na teplo, ktoré by sa pri ohrievaní mohli rozloziť. Keďže pri otváraní sa dnu dostane okolitý vzduch, ktorého vlhkosť závisí od vlhkosti v miestnosti, sušenie prebieha spočiatku pomalšie. Tento problém sa dá vyriešiť použitím vákuového exikátoru, z ktorého sa dá vlhký vzduch odsať.

Konštrukcia a obsluha
---------------------

Exikátory bývajú zväčša vyrobené z hrubého skla a sú väčšinou kruhového tvaru. Skladajú sa z 2 hlavných častí a to spodná časť a odnímateľné veko. Dovnútra spodnej časti sa vloží suchý hygroskopický materiál, ktorý slúži na absorbovanie vlhkosti z látky na sušenie. Takouto látkou môže byť napríklad silikagél, bezvodý síran horečnatý, chlorid vápenatý, čerstvo vypálené vápno a podobné látky. Nad sušiacimi látkami je umiestnená keramická platňa s dierami, ktoré prepúšťajú vlhkosť z látky, ktorá sa suší k hygroskopickej sušiacej látke. Na túto platňu sa potom umiestni nádoba (napríklad kadička) s látkou, ktorú je potrebné usušiť a veko sa uzavrie. Keďže samotné sušiace látky pri každom použití absorbujú vlhkosť až nakoniec nie sú v sušení účinné je ich potrebné vymeniť alebo vysušiť. Tieto látky sa väčšinou sušia ohrevom, lebo bežne používané sušiace látky do exikátorov nie sú citlivé na teplo. Niekedy sa do sušiacej látky pridáva aj drobné množstvo indikátorovej látky, ktorá sa pri absorbovaní vlhkosti sfarbuje. Aby lepšie tesnilo, veko sa na okrajoch často maže tukom na sklenené zábrusy.

Existuje taktiež aj vákuový exikátor, ktorý má na vrchu sklenenú trubičku, často aj kohútikom na reguláciu prietoku. Na túto trubičku sa dá pripojiť hadica, ktorá sa následne pripojí k vákuovému generátoru.

Taktiež stojí za zmienku, že pri otváraní by sa malo veko posúvať do boku a nie ťahať hore, aby sa nepoškodilo alebo nerozbilo. To isté platí aj pri zatváraní.

Referencie
----------

1. 1 2  Using a Desiccator Wired Chemist (po anglicky)
**Lampros** (starogr. *Λάμπρος*) bol starogrécky filozof a učiteľ hudby.

Lampros z Erythrai bol podľa byzantského lexikónu Suda učiteľom Aristoxena z Tarentu, ktorý mu vďačil za svoje filozofické a hudobné vzdelanie. Obcí a miest zvaných Erythrai bolo v staroveku viac. Je možné, že jeho rodiskom bolo iónske mesto Erythrai, ktoré sa nachádzalo oproti ostrovu Chios (jedno z dvanástich gréckych miest v Malej Ázii), pretože mnohí Ióni sa uchýlili do *Magna Graecia* (oblasti v južnom Taliansku). Nie je to ten Lampros (pochádzajúci z Atén), o ktorom sa zmieňuje Platón, tiež hudobník, ale zo staršej doby (z prvej polovice 5. storočia pred Kr.).

Suda uvádza, že Aristoxenos bol činný počas 111. olympiády (336 – 333 pred Kr.), preto aj jeho učiteľ Lampros musel žiť v 4. storočí pred Kr.

Referencie a bibliografia
-------------------------

1. 1 2  Burkhard Meissner. *Historiker zwischen Polis und Königshof*. Göttingen : Vandenhoeck & Ruprecht, 1992. ISBN 978-35-2525-199-7. S. 103.
2. ↑  Nikolaos Aspiotes. *Prosopographia musica Graeca*. Berlin : Frank & Timme GmbH, 2006. ISBN 978-38-6596-083-2. S. 214.
3. 1 2  Suda, *Aristoxenos*, X-2
4. ↑  Daniel Lee Baumgartner Sr, Daniel Lee Baumgartner. *Logos Arete: A Lexicon of the Ancient Greeks*. Bloomington : AuthorHouse, 2008. ISBN 978-14-3436-284-1. S. 225.
5. 1 2  George Sarton. *Ancient Science Through the Golden Age of Greece*. New York : Courier Corporation, 2012. ISBN 978-04-8614-498-6. S. 520.
Králičie stehno s omáčkou a knedľou
 Guláš s knedľou
 Čerstvý horúci knedlík
**Knedľa** je varený pokrm, vyrobený z cesta. Zloženie cesta sa podľa rôznych receptov veľmi líšia. Knedle môžu byť bez náplne alebo s najrôznejšou náplňou. Formujú sa do tvaru štrúdle, no tiež gule alebo šišky a zvyčajne sa varia v osolenej vode alebo v pare.

História vzniku
---------------

V staroveku i stredoveku sa názvom knedľa označovali guľôčky či šištičky z nasekaného mäsa, ktoré bolo vyprážané na masti. Zhruba od 17. storočia sa začala využívať ako základ aj múka. Pôvodne sa piekli (išlo teda o pečivo). Na začiatku 19. storočia neboli knedle prílohou k mäsu, ale hlavným jedlom. Postupne vznikali rôzne ich varianty, používala sa aj ryža, rôzne náplne a tvary. Vznikali aj typické národné pokrmy, napr. známa sviečková, segedínsky guľáš či *vepřo knedlo zelo*.

Pôvod
-----

Tradičná parená knedľa z domácej kuchyne strednej Európy sa vytvára z hladkej múky, vody, soli a ďalších ingrediencií, ako sú droždie či vajcia. Po zmiešaní sa cesto nechá vykysnúť, aby získalo objem. Následne sa z neho formujú valce či gule, ktoré sa následne v pare pripravujú nad vriacou vodou, vďaka čomu dostanú svoju charakteristickú konzistenciu a chuť.

Knedľa ako dezert
-----------------

V rôznych kultúrnych tradíciách sa domáca parená knedľa často podáva aj ako sladká pochúťka. Môže byť naplnená ovocím, posypaná cukrom či podávaná s džemom alebo šľahačkou. 

Referencie

1. ↑  HRDINOVÁ, Radka. *Knedlíková historie* [online]. ihned.cz, 2013-03-06, [cit. 2019-04-27]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Knedľa**

Zdroj
-----

*Tento článok je čiastočný alebo úplný preklad článku Knedlík na českej Wikipédii.*
Súradnice: 49°05′21″S 19°18′48″V﻿ / ﻿49,0893°S 19,3132°V﻿ / 49.0893; 19.3132

Likavský mlyn
**Likavský mlyn** je mlyn v obci Likavka v okrese Ružomberok na Slovensku.

Prvá písomná zmienka o Likavskom mlyne je z roku 1573, presný dátum založenia mlyna je možné zistiť len z kongregačných zápisníc z rokov 1516 – 1848, ktoré sú uložené v oblastnom archíve v Bytči, písané po maďarsky a nemecky. V roku 1625 mlyn už mlel a pôsobil podľa citácie z knihy Urbárov – Povinnosti Likavčanov.

Mlyn slúžil likavskénu panstvu (kaštielu sv. Žofie a hradu Likava) a poddaným. V jednej z bášt v dolnom hrade postavenej za Hunyadyho roku 1435 bola pekáreň až do roku 1707, kedy bol hrad rozborený. Potom sa už pieklo priamo v Likavskom mlyne. K povinnostiam likavského mlynára patrilo vykŕmenie jedného brava a vykonávať mlynárske práce okolo mlyna. Likavčania mali povinnosť voziť do mlyna slad, zomletý slad doviezť nazad do panského pivovaru. K ich povinnostiam patrilo aj doviezť a odviezť na Likavský hrad z mlyna zomleté obilie. Okrem toho do mlyna z hradu vozili na mletie soľ, zomletú ju vozili späť na hrad. Mlyn slúžil aj ako vodná píla, mlynár bol povinný na nej rezať dosky.

V súčasnosti je mlyn súkromným majetkom, jeho majiteľ sam zabezpečuje odbornú rekonštrukciu a snaží sa o zapísanie tohoto objektu do zoznamu kultúrnych pamiatok Slovenska.

Galéria
-------

* Mlynské kameneMlynské kamene
* Dobové dokumentyDobové dokumenty

Referencie
----------

1. ↑   *Dejiny obce* [online]. Likavka: Obecný úrad, [cit. 2017-09-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Likavský mlyn**

Zdroj
-----

* www.likavka.sk a dobové listiny súčasného majiteľa nehnuteľnosti
**Londýnska burza cenných papierov** (angl. London Stock Exchange) je jednou z najstarších búrz v Európe a jedným z najznámejších svetových trhov s cennými papiermi. Samotná Londýnska burza je akciovou spoločnosťou a jej akcie sa na nej obchodujú.

História
--------

Oficiálne bola Londýnska burza založená v roku 1801, ale v skutočnosti sa história obchodovania s cennými papiermi v Anglicku začala písať v 16. storočí. Britské spoločnosti, ktoré neboli schopné financovať drahé cesty do Číny vlastným kapitálom, podľa podobného modelu v Antverpách inkasovali zlato výmenou za budúci podiel na zisku spoločnosti.

V roku 1687 pätnásť spoločností obchodovalo s vlastnými cennými papiermi v Londýne. V roku 1695 tu bolo už okolo 150 spoločností. V dôsledku toho sa s malou časťou týchto akcií aktívne obchodovalo, mnohé spoločnosti sa ukázali ako neživotaschopné. Anglická IPO bublina z 90. rokov 20. storočia sa niekedy prirovnáva k bubline internetových spoločností z 90. rokov 20. storočia.
Hlavným indexom londýnskej burzy je FTSE100, ktorý bol uvedený na trh 3. januára 1984. Združuje 100 najväčších spoločností kótovaných na londýnskej burze cenných papierov.

V roku 2020 boli celkové príjmy londýnskej burzy 2 124 miliónov GBP (v roku 2019 2 056 miliónov GBP). Londýnska burza tvorila do roku 2021 približne 50 percent medzinárodného obchodovania s akciami. V roku 2021 bol priemerný denný obrat akcií na londýnskej burze 8,6 miliardy EUR.

Referencie
----------

1. ↑   *London Stock Exchange Group Plc* [online]. londonstockexchange.com, [cit. 2021-11-01]. Dostupné online.
2. ↑   *History of The Stock Market* [online]. bebusinessed.com, [cit. 2021-11-01]. Dostupné online.
3. ↑   *La prima Borsa di Londra: Royal Exchange* [online]. londonita.com, [cit. 2021-11-01]. Dostupné online.
4. ↑   *Best United Kingdom Brokers Guide* [online]. comparebrokers.co, [cit. 2021-11-01]. Dostupné online.
5. ↑   *L'indice borsistico di Londra FTSE 100* [online]. strategia-borsa.it, [cit. 2021-11-01]. Dostupné online.
6. ↑   *A leading financial markets infrastructure and data provider* [online]. lseg.com, [cit. 2021-11-01]. Dostupné online.
7. ↑   *Amsterdam Topples London as Europe’s Main Share-Trading Hub* [online]. bloomberg.com, [cit. 2021-11-01]. Dostupné online.
**Martin Dúbravka** (\* 15. január 1989, Žilina) je slovenský futbalový brankár, ktorý pôsobí v anglickom klube Newcastle United. V jesennej časti sezóny 2022-2023 bol na hosťovaní v Manchester United. Mimo Slovenska pôsobil na klubovej úrovni v Dánsku a v Česku, od roku 2018 pôsobí v Anglicku.

Prvý tím, za ktorý Dúbravka hral bol MŠK Žilina v jeho rodnom meste, Žiline. Podarilo sa mu dostať aj do seniorskej reprezentácie po jeho výrazných výkonoch proti tímom v predkolách Ligy majstrov UEFA 2009/2010. 30. januára 2014, podpísal 3 a polročný kontrakt s tímom dánskej najvyššej súťaže Esbjerg fB.

Klub (MŠK Žilina)
-----------------

Dúbravka hráva vo svojom tíme MŠK Žilina od roku 2008 teda od svojich 19. Hrával ako hlavný brankár a prebojoval sa s ním v roku 2010 do Ligy majstrov UEFA 2010/2011 po tom ako porazili AC Spartu Prahu súčtom výsledkov doma a vonku 3:0. Neskôr ho slovenský futbalový tréner Vladimír Weiss st. povolal do seniorskej reprezentácie.

Reprezentácia
-------------

V roku 2010 v kvalifikácii na Majstrovstvá Európy vo futbale 2012 v Poľsku a na Ukrajine sa prepracoval do seniorskej futbalovej reprezentácie ako tretí náhradný brankár po Jánovi Muchovi a Dušanovi Pernišovi, ktorý hrával v Škótskom prvoligovom Dundee United. Nakoniec sa dočkal až v roku 2014, kedy chytal prvý polčas proti Čiernej Hore. Nasledovali prípravné zápasy v roku 2016, respektíve 2017 proti Rakúsku a Švédsku na zimnom sústredení. Neskôr po zranení, dovtedy reprezentačnej jednotky Matúša Kozáčika, dostal Martin hneď 5 príležitostí v kvalifikácii na MS 2018 v Rusku. Vychytal víťazstvá proti Litve (2:1), Slovinsku (1:0) a Malte (3:0). Jeho zvyšné 2 excelentné výkony proti Anglicku a Škótsku bohužiaľ na výhru nestačili. V zápase proti Anglicku čelil hviezdam ako Harry Kane, Dele Alli alebo Marcus Rashford. Práve posledný menovaný strelil rozhodujúci druhý gól na 1:2. Zápas proti Škótsku bol poznačený červenou kartou, Martin predviedol v zápase niekoľko gólových zákrokov, avšak v 89.minúte ho prekonal nešťastným vlastným gólom Martin Škrtel.

Úspechy
-------

* Corgoň liga 2009/2010 (1)

* EFL Cup 2022/2023

Iné projekty
------------

Commons
* Spolupracuj na Commons Commons ponúka multimediálne súbory na tému **Martin Dúbravka**

Externé odkazy
--------------

* Oficiálna stránka Newcastle United FC
* Profil na transfermarkt.co.uk

| * z
* d
* u
Slovenské mužstvo – ME 2020 |
| --- |
| 
* 1 Dúbravka
* 2 Pekarík
* 3 Vavro
* 4 Valjent
* 5 Šatka
* 6 Greguš
* 7 Weiss ml.
* 8 Duda
* 9 Boženík
* 10 Suslov
* 11 Bénes
* 12 Kuciak
* 13 Hrošovský
* 14 Škriniar
* 15 Hubočan
* 16 Hancko
* 17 Hamšík
* 18 Haraslín
* 19 Kucka
* 20 Mak
* 21 Ďuriš
* 22 Lobotka
* 23 Rodák
* 24 Koscelník
* 25 Hromada
* 26 Schranz
* Tréner: Tarkovič

 | Slovensko |
**Timotheos III. Salofakiolos** (iné mená: **Timotheos Salofakiolos**, **Timotej III. Salofakiolos**; (starogr. Τιμόθεος Γ΄ Σαλοφακίολος – *Timotheos III. Salofakiolos*; \* ? – † február 482, Alexandria) bol byzantský mních a klerik, ortodoxný (chalcedónsky) alexandrijský patriarcha v rokoch 460 – 482. Meno Salofakiolos údajne referovalo voľnú alebo bielu pokrývku hlavy/turban. Bol adresátom jedného z listov pápeža Leva I. v ktorom ho nabádal bojovať proti nestoriánom a eutychiánskym monofyzitom.

Životopis
---------

Timotheos bol pôvodne mníchom v cenobitskom (pachomiánskom) monastieri v egyptskom Kanópe (lat. *Canopus*). Po tom, čo bol koptský monofyzitský (miafyzitský) patriarcha Timotheos II. Ailouros poslaný do exilu, bol Salofakiolos ako zástanca chalcedónskej ortodoxie v roku 460 vysvätený za nového alexandrijského patriarchu. K monofyzitom vystupoval zmierlivo a dokonca obnovil Dioskurovo meno v cirkevných diptychoch. To sa nepáčilo rímskemu pápežovi, ktorý proti kroku protestoval. I napriek zmierlivej povahe si uznanie Koptov nezískal a za Timothea III. považujú patriarchu Timothea, ktorý podľa ortodoxného číslovania nesie prídomok IV. Neskorší kartáginský historik Liberatus zaznamenal, že sa o ňom Alexandrijčania mali vyjadriť nasledovne: „Hoci s tebou nekomunikujeme, milujeme ťa".

Po tom, čo sa byzantským cisárom stal monofyzita Basiliskos, sa do Egypta v roku 475 vrátil Timotheos II. a Salofakiolos odišiel žiť do kláštora v Kanópe. Ailouros ale v roku 477 zomrel a aj napriek odporu monofyzitov, sa Salofakiolos vďaka podpore prefekta Anthemia do úradu vrátil. Kopti ho avšak neuznali a za Ailourovho nástupcu prehlásili Petra III. Monga. Na alexandrijskom stolci vznikla schizma. Timotheos sa pre prípad svojej smrti snažil uchovať patriarchálny stole pre ortodoxiu a začal jednať s umierneným cisárom Zenónom. Misia prípadného kandidáta Jána Talaiu v Konštantínopole avšak pre jeho netaktnosť zlyhala. Cisár súhlasil, že vymenuje Timotheovho nástupcu, avšak nesmel ním byť Talaia sám. Ján s dohodou súhlasil a vrátil sa do Egypta. Po tom, čo však Timotheos zomrel (482), nechal sa vysvätiť za patriarchu. To popudilo cisára, ktorý následne za uznanie Henotikonu v úrade potvrdil Monga. Talaia musel utiecť do Ríma a Timotheovo telo bolo posmrtne exhumované a potupne vynesené z mesta. Jeho meno nechal Mongos navyše vyškrtnúť z cirkevných diptychov.

Referencie
----------

1. 1 2 3 4  TIMOTHY SALOFACIOLUS In:  *The Coptic Encyclopedia*. Ed. Aziz S. Atiya. 1. vyd. Zväzok 7. New York : Macmillan Publishing Company, 1991. ISBN 0-02-897025-X. S. 2268 – 2269.
2. 1 2  TIMOTHY SALOFACIOLUS In: *Encyclopedia of Ancient Christianity*. Downers Grove : InterVarsity Press, 2014. ISBN 978-0-8308-9717-9. S. 3:797 – 3:798. (po anglicky)
3. 1 2 3  TIMOTHEOS SALOPHAKIALOS In:  *The Oxford Dictionary of Byzantium*. Ed. Alexander P. Kazhdan. 1. vyd. New York : Oxford University Press, 1991. 2338 s. ISBN 0-19-504652-8. S. 2087. (po anglicky)
Svätý **Ménas II.** (iné tvary pozri pod Ménas; \* 10. storočie, Sandalá, Egypt – † 974, Egypt) bol 61. koptský alexandrijský patriarcha v rokoch 956 – 974. V etiópskom synaxári sa jeho meno spomína 15. hedara, v koptskom synaxári sa ako svätec nespomína.

Život
-----

Narodil sa dedine Sandalá. V mladosti ho mali rodičia proti jeho vôli oženiť. So svojou ženou žil podľa prameňov iba tri dni, pričom si mali zachovať panenstvo. Následne mu jeho manželka mala dovoliť, aby sa stal mníchom. Vo Wádí Habíb sa stal žiakom starého mnícha a naučil sa spôsobom askézy. Podobne ako mnoho iných alexandrijských patriarchov, aj Ména sa stal mníchom v Kláštore svätého Makaria (arab. *Dajr anbá Makár*).

Po smrti patriarchu Teofana (aj Teofil II.) sa mali koptskí biskupi obrátiť na Ménovho učiteľa, aby sa stal novým patriarchom. Mních však pre svoju starobu odmietol a za nového patriarchu odporučil Ménu. Ménu mali podľa legendy proti jeho vôli odviesť do Alexandrie, vysvätiť a dosadiť do úradu. Pri návšteve Ménovej rodnej obce sa biskupi dozvedeli, že je ženatý, no keďže jeho manželstvo nebolo konzumované, súhlasili s jeho patriarchátom.

Obdobie jeho patriarchátu bolo poznačené mnohými politickými zmenami v Egypte (Ichšídovcov vystriedali Fátimovci), no politická situácia Koptov sa mierne zlepšila. Počas jeho úradu však zasiahol niektoré egyptské biskupstva hladomor, v dôsledku čoho bol ich počet zredukovaný. Patriarchát za jeho doby mal slabé ekonomické zázemie, čo sa premietlo do slabej sociálnej a budovateľskej činnosti. V dedine Mahallat Dánijál v oblasti Tídá, kde Ménas dlhý čas žil, nechal vystavať kostol zasvätený svätému Marekovi.

Referencie
----------

1. 1 2  SWANSON, Mark N. *The Coptic Papacy in Islamic Egypt (641-1517)*. Cairo, New York : American University in Cairo Press, 2010. ISBN 978-977-416-093-6. S. 45 – 46.
2. 1 2 3 4  LABIB, S. Y. MĪNĀ II. In:  *The Coptic Encyclopedia*. Ed. Aziz S. Atiya. Vol. 5. Jo – Mu. New York : Macmillan Publishing Company, 1991. ISBN 0-02-897025-X. S. 1532 – 1633.
3. ↑  *„A v tento deň zomrel aj svätý otec abba Minas Druhý, šesťdesiaty prvý arcibiskup mesta Alexandrie."* Dostupné online [cit. 3-8-2022]
4. ↑  Porovnaj koptský synaxár. Dostupné online [cit. 3-8-2022]
Protipápež Ján XXIII.
**Jan XXIII.** (\* okolo 1370 – † 22. december 1419, Florencia), vlastným menom **Baldassare Cossa**, bol protipápež (1410 – 1415), následník Alexandra V. zvoleného pisanským koncilom. 

Kardinál Cossa predsedal pisánskemu (?) koncilu (1409), ktorého cieľom bolo ukončenie pápežskej schizmy, ktorá existovala už od roku 1378. Kardináli zosadili dvoch vtedajších pápežov, rímskeho Gregora XII. a avignonského Benedikta XIII. a za novú hlavu cirkvi zvolili Petra Philarga, ktorý prijal meno Alexander V. Tým sa však schizma len prehĺbila. Doterajší pápeži sa svojho pontifikátu nevzdali, čo viedlo k vzniku trojpápežstva. 

Náhrobok Jána XXIII.   
Baptistérium San Giovanni, Florencia
V máji 1410 Alexander V. zomrel a jeho následovníkom sa stal Cossa. Situácia sa nepáčila rímskemu kráľovi Žigmundovi Luxemburskému, ktorý prinútil Jána XXIII. aby zvolal nový koncil do Kostnice. Ten rozhodol o abdikácii všetkých troch pápežov a ako nového pápeža zvolil Otta Colonnu, ktorý prijal meno Martin V. Ján XXIII. abdikovať odmietol a z Kostnice ušiel, ale dobehli ho Žigmundovi vojaci, uväznili ho a zosadili. 

Britský historik 18. storočia Edward Gibbon uvádza v knihe *Úpadok a pád rímskej ríše*, že Cossu obviňovali z pirátstva, vrážd, znásilnení, sodomie a incestu; za vtedajšej politickej situácie však boli takéto obvinenia protivníkmi často vznášané bez reálného podkladu.

Baldassare Cossa zomrel 22. novembra 1419 vo Florencii zmierený s cirkvou; o niečo skôr ho Martin V. menoval dekanom kardinálského zboru. Je uložený do nádherného sarkofágu vo florentskom baptistériu.

Nemal by byť zamieňaný s pápežom Jánom XXIII. (1958 – 1963). Fakt, že viac ako 500 rokov žiadny pápež neprijal meno Ján je pravdepodobne dôsledkom kontroverzných činov tohto protipápeža. Rozhodnutie pápeža Jána XXIII. neprijať meno Ján XXIV. je chápané aj ako potvrdenie toho, že Baldassare Cossa nebol právoplatným pápežom. Ján XXIII. si údajne zvolil meno Ján okrem iného aj preto, aby ho po 500 rokoch očistil.

Pozri aj
--------

* Pisanský koncil
* Kostnický koncil
* Pápežská schizma

Iné projekty
------------

Commons
* Spolupracuj na Commons Commons ponúka multimediálne súbory na tému **Ján XXIII. (protipápež)**

Zdroj
-----

*Tento článok je čiastočný alebo úplný preklad článku Jan XXIII. (vzdoropapež) na českej Wikipédii (číslo revízie nebolo určené).*

| * z
* d
* u
Protipápeži |
| --- |
| 
* Hippolitos
* Novacián
* Félix II.
* Ursinus
* Eulalius
* Vavrinec
* Dioscorus
* Teodor
* Paschal
* Konštantín II.
* Filip
* Ján VIII.
* Anastasius
* Christoforus
* Bonifác VII.
* Ján XVI.
* Gregor VI.
* Benedikt X.
* Honorius II.
* Klement III.
* Theodorich
* Adalbert
* Silvester IV.
* Gregor VIII.
* Celestín II.
* Anaklét II.
* Viktor IV. (1138)
* Viktor IV. (1159 – 1164)
* Paschal III.
* Kalixt III.
* Inocent III.
* Mikuláš V.
* Klement VII.
* Benedikt XIII.
* Alexander V.
* Ján XXIII.
* Klement VIII.
* Benedikt XIV. (1424 - 1429)
* Benedikt XIV. (1430 - 1437)
* Félix V.

 |

Autoritné údaje: * BnF: 12321910d
* GND: 118557882
* ISNI: 0000 0000 8505 5123
* LCCN: no89018927
* NK ČR: jx20090127002
* ULAN: 500354865
* VIAF: 74644730
* WorldCat: lccn-no89018927